Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Ainhoa Aznárez Igarza andreak egindako galderaren erantzuna, Foru Diputazioak emana, Zolinan paratu nahi den planta fotovoltaikoari buruzkoa. Galdera 2019ko irilaren 20ko 15. Nafarroako Parlamentuko Aldizkari Ofizialean argitaratu zen.

Iruñean, 2019ko urriaren 18an

Lehendakaria: Unai Hualde Iglesias

ERANTZUNA

Podemos-Ahal Dugu talde parlamentarioari atxikitako foru parlamentari Ainhoa Aznárez Igarza andreak idatziz erantzuteko galdera egin du, jakin nahi baitu ea Zolinan paratu nahi den planta fotovoltaikoaren ingurumen-inpaktuari buruzko txostenik ba ote dagoen, eta zein diren espedientearen izapidetzearen ondorioak eta ibilbidea (16\_10-19-PES-00072). Hona hemen Landa Garapeneko eta Ingurumeneko kontseilariaren erantzuna:

Ingurumenaren ikuspuntutik, jarduera abenduaren 28ko 93/2005 Foru Dekretuaren 2.C eranskineko I letran jasota dago –foru dekretu horren bidez, Ingurumena Babesteko Esku-hartzeari buruzko martxoaren 22ko 4/2005 Foru Legearen garapen-erregelamendua onetsi zen–, eta, horrenbestez, ingurumen ukipenetarako baimena ematearen menpean dago.

2019ko abuztuaren 2an, Acciona Energía SAk proiektuaren ingurumen ukipenen azterlana aurkeztu du, eta instalazioa dela-eta ingurumen ukipenetarako baimena eskatu du.

Araudian ezarritako izapidetzea betez, Ingurumen Ebaluazioaren Bulegoak aginduzkoak diren txostenak eskatu ditu: hirigintzaren arloko bateragarritasunari buruzkoa Arangurengo Udalari, eta lurzoru urbanizaezinerako baimenari buruzkoa Lurraldearen Antolamenduaren eta Estrategiaren Atalari.

Gainera, erabaki da eskaera jendaurrean jartzea, interesdunek egokitzat jotzen dituzten alegazio, iradokizun edo oharrak aurkeztu ahal ditzaten, eta Nafarroako Aldizkari Ofizialean argitaratzeko zain gaude, hartara 2019ko irailaren 10ean igorri baitzen.

Jendaurreko epea amaituta eta espedientean dagoen informazioa aztertuta, aurrera jarraituko da izapidetzearekin.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko urriaren 2an

Landa Garapeneko eta Ingurumeneko kontseilaria: Itziar Gómez López